NaiveNeuron/SloPal huggingface dataset:
Borec, Tomáš, minister spravodlivosti SR (2015-06-18):
Ďakujem veľmi pekne, pani predsedajúca. Vážené panie poslankyne, poslanci, vážený pán poslanec, ako iste viete, aj keď ste mi položili tú otázku, nie som ja rezortný minister, čiže túto tému som si nechal spracovať od Úradu pre verejné obstarávanie, aby bolo úplne jasno. Čiže z ustanovenia § 26 ods. 1 písm. i) zákona o verejnom obstarávaní vyplýva, že verejného obstarávania sa môže zúčastniť len ten, kto spĺňa podmienku účasti týkajúcu sa osobného postavenia, a teda nemá nesplnenú povinnosť vyplatenia odmeny alebo odplaty zo zmluvy s osobou, ktorá je alebo bola subdodávateľom vo vzťahu k zákazke zadanej podľa tohto zákona, ktorá sa vymáha výkonom rozhodnutia. To je kumulatívna podmienka. Túto skutočnosť preukazuje uchádzač alebo záujemca čestným vyhlásením, tak ako je to uvedené v ustanovení § 26 ods. 2 písm. g) zákona. Z uvedeného teda vyplýva, že pokiaľ si uchádzač alebo záujemca nesplní svoje záväzky voči svojim subdodávateľom zo zákazky zadanej podľa zákona o verejnom obstarávaní, môže byť táto skutočnosť braná do úvahy pri posudzovaní splnenia podmienok účasti vo verejnom obstarávaní len v tom prípade, ak je táto povinnosť vyplatenia odmeny alebo odplaty zo zmluvy vymáhaná výkonom rozhodnutia, teda exekúciou. Podľa zákona o verejnom obstarávaní teda musí ísť o nútený výkon rozhodnutia, to znamená, že samotná existencia nevyplatenia odmeny alebo odplaty subdodávateľom nediskvalifikuje automaticky z účasti uchádzača na verejnom obstarávaní. Na to teda, aby bol uchádzač vylúčený, je potrebné, aby prebiehal nútený výkon rozhodnutia vo forme exekúcie. Pre nútený výkon rozhodnutia v podobe exekúcie za nesplnenie vymedzených povinností voči subdodávateľovi je potrebná existencia vykonateľného rozhodnutia, teda takzvaného exekučného titulu, to jest právoplatného a vykonateľného rozhodnutia všeobecného súdu. Zároveň je potrebné, aby bol podaný návrh na vykonanie exekúcie podľa § 38 Exekučného poriadku, ktorým sa začína exekučné konanie. V tejto súvislosti je potrebné zdôrazniť, že vyhodnocovanie splnenia podmienok účasti je v kompetencii verejného obstarávateľa, čo vyplýva z § 33 zákona o verejnom obstarávaní. V prípade ak verejný obstarávateľ zistí, že uchádzač nespĺňa podmienky účasti vo verejnom obstarávaní, je povinný takéhoto uchádzača z verejného obstarania vylúčiť. Verejnými obstarávateľmi pritom nie sú len štátne orgány, ale aj mestá a obce. Je teda zodpovednosťou a povinnosťou každého verejného obstarávateľa vylúčiť z verejného obstarávania takéhoto uchádzača (napríklad VÁHOSTAV alebo Doprastav) v prípade, že verejný obstarávateľ získa pri vyhodnocovaní napríklad splnenia podmienok účasti informáciu, že takýto uchádzač má nesplnenú povinnosť vyplatenia odmeny alebo odplaty zo zmluvy subdodávateľovi vo vzťahu k zákazke zadanej podľa zákona o verejnom obstarávaní a táto uchádzačom nesplnená povinnosť sa vymáha zároveň výkonom rozhodnutia, teda exekúciou. To je toľko informácia a odpoveď na vašu otázku. Ďakujem pekne.
P. Paška, predseda NR SR: (2006-12-12):
Faktické poznámky na vystúpenie pána Lipšica nie sú. Uzatváram možnosť prihlášok. Dávam možnosť prihlásiť sa do rozpravy ústne. Hlási sa pán poslanec Abrhan. Končím možnosť prihlásiť sa ústne do rozpravy. Nech sa páči, pán poslanec.
P. Farkas, poslanec: (2001-12-13):
J. Migaš, predseda NR SR: Pani poslankyne, páni poslanci, pod bodom č. 19/2 bol návrh pána poslanca Slaného, on ho vzal späť, berieme na vedomie, čiže o tomto nebudeme hlasovať a budeme hlasovať o jeho prvom návrhu 19/1. Nech sa páči, prezentujme sa a hlasujme. Hlasujeme. (Hlasovanie.) Prítomných je 127 poslancov, za 38, proti 17, zdržalo sa 67, nehlasovalo 5. Návrh pána poslanca Slaného sme neschválili. Ďalej.
Pellegrini, Peter, predseda NR SR (2015-10-06):
Ďakujem pekne, pán poslanec. Teraz poprosím spravodajcu, ktorého určil navrhnutý gestorský výbor pre financie a rozpočet, pána poslanca Kollára, aby podal krátku informáciu.
Fronc, Martin, poslanec NR SR (2013-09-17):
Ďakujem, pani podpredsedníčka. Ja som bol tiež odvolávaný, resp. bola mi ako ministrovi vyslovená nedôvera a raz dokonca nevyslovená dôvera, čo došlo do histórie slovenského parlamentarizmu ako „právna tupina“. Za to hlasovali poslanci SMER-u. A chcem povedať, že postoj pána premiéra pokladám naozaj za zbabelosť a pohŕdanie občanmi. A takisto by som rád zdôraznil, že si asi neprečítal dôvody, prečo ho odvolávame. Väčšinu času rozprával o tom, že chce udržať cenu plynu. Nikto z nás proti tomuto nenamieta. My namietame voči tomu, že približne 40-miliónovú stratu každoročne presúva na štát, na občanov, aby odľahčil privatizérov. Mimochodom, tých 40 mil. každý rok by znamenalo zvýšenie platov učiteľov rádovo o 4 %. Učiteľom nedá, privatizérom dá. Ďakujem.
Blanár, Juraj, podpredseda NR SR (2021-06-25):
Pán poslanec Marek Kotleba.
Kollár, Boris, predseda NR SR (2022-10-04):
Ďakujem. Pán poslanec Ledecký.
Glváč, Martin, podpredseda NR SR (2018-02-13):
Pán poslanec Valocký.
Zmajkovičová, Renáta, podpredsedníčka NR SR (2012-11-07):
Ďakujem. Pán poslanec Lebocký s reakciou. Poprosím kolegyne, kolegovia, o chvíľočku ideme hlasovať. Počúvajme sa navzájom. Ešte dokončíme. Nech sa páči, pán poslanec.
Bugár, Béla, podpredseda NR SR (2019-05-09):
Pani poslankyňa Šebová.
Lipšic, Daniel, poslanec NR SR (2015-05-19):
Chce, jasne že som...
Ďuriš Nicholsonová, Lucia, podpredsedníčka NR SR (2017-09-06):
Ďakujeme pekne, pani ministerka. A teraz dávam slovo pani spravodajkyni, ktorú určil navrhnutý gestorský ústavnoprávny výbor, pani poslankyni Laššákovej, aby nám predniesla spravodajskú informáciu. Nech sa páči.
Bugár, Béla, doterajší podpredseda NR SR (2012-04-04):
Dušan Čaplovič.
Šeliga, Juraj, podpredseda NR SR (2020-09-25):
Pán poslanec Potocký, nech sa páči.
Brocka, Július, poslanec NR SR (2013-12-12):
Pán predseda, aj ja mám jeden procedurálny návrh. Pred chvíľkou sme odhlasovali dosť nedôstojný návrh, že budeme o štátnom rozpočte hlasovať po skončení hodiny otázok. Pán predseda, Národná rada nie je podriadená vláde Slovenskej republiky. Je to úplne naopak. A preto, aby sme si zachovali aký taký dekór, akú takú úroveň, dámy a páni, ja navrhujem, keď chcete, aby tu bola vláda, ktorá tu počas rokovania štyri dni o rozpočte nebola a nechala v tom ministra Kažimíra samého, aby sme hlasovali o štátnom rozpočte na začiatku hodiny otázok, na začiatku hodiny otázok. Prosím vás, naozaj, toto tu ešte nebolo, aby sme my boli ako pajáci slovenskej vlády. My tu máme vládu kontrolovať. Ona mala prísť teraz, keď chcela byť pri hlasovaní o štátnom rozpočte. Ale keď to inak nejde, tak dávam procedurálny návrh, aby sme hlasovali o štátnom rozpočte na začiatku hodiny otázok... (Prerušenie vystúpenia časomerom.)
Paška, Pavol, predseda NR SR (2012-08-01):
Pán poslanec Brocka.
Figeľ, Ján, podpredseda NR SR (2012-12-18):
Ďakujem pekne. Na vystúpenie pani poslankyne je jedna faktická poznámka. Nech sa páči, pán Július Brocka.
Blaha, Ľuboš, podpredseda NR SR (2024-06-19):
Vyhlasujem obednú prestávku, o druhej budeme pokračovať vystúpením pána poslanca Romana Mikulca. Dobrú chuť. (Prerušenie rokovania o 13.04 hodine.) (Pokračovanie rokovania o 14.00 hodine.)
B. Bugár, podpredseda NR SR: (2002-03-21):
G. Krajči, poslanec: Ja som si to všimol, že nie ste chytrý, ale rýchly. Nevadí.
Paška, Pavol, predseda NR SR (2013-12-18):
Pán poslanec Kuffa.
Lajčák, Miroslav, podpredseda vlády a minister zahraničných vecí a európskych záležitostí SR (2013-05-30):
Vážený pán poslanec, k dnešnému dňu náklady na zastupovanie v právnom spore so spoločnosťou Achmea predstavujú 14 522 533 eur a 77 centov. Ďakujem, skončil som.
Laššáková, Jana, podpredsedníčka NR SR (2015-12-04):
Na vystúpenie pána poslanca s faktickými poznámkami pán poslanec Galko a Petrák. Končím možnosť prihlásiť sa s faktickými poznámkami. Nech sa páči, pán poslanec Galko.
Žitňanská, Lucia, podpredsedníčka vlády a ministerka spravodlivosti SR (2016-10-19):
Ďakujem veľmi pekne. Výber sudcu dnes trvá zhruba 9 mesiacov aj s tými previerkami. A zároveň máme v druhom čítaní upomínacie konanie, ktoré predpokladá špecializované pracovisko v Banskej Bystrici, a máme v behu túto právnu úpravu. Áno, my sme museli začať proces výberového konania skôr, my ho zároveň, samozrejme, máme možnosť v prípade neúspechu v tejto snemovni zastaviť. Ale zároveň ja som na seba zobrala to riziko, vediac aj, aký je vekový priemer banskobystrického súdu, že vieme pracovať s časťou tých sudcov aj na súde v Banskej Bystrici. Ale opakujem, v čase, kedy bude definitívne schvaľovaná táto právna úprava, budeme v čase, kedy vieme ešte aj tie výberové konania zastaviť. Ale začínať výberové konania až 1. januára by znamenalo, že budú miesta obsadené niekedy v septembri, októbri alebo v novembri.
Glváč, Martin, podpredseda NR SR (2019-10-16):
Pán poslanec Mizík.
Krajčí, Marek, poslanec NR SR (2024-01-23):
Ďakujem pekne za slovo, pán predsedajúci, aj tebe, pani poslankyňa Anežka, za tento príhovor. No áno, aj podľa odhadov odborníkov fakticky pôjde o generálnu amnestiu skutkov, mnohých skutkov, kde poškodení sa už nikdy nedomôžu spravodlivosti, nakoľko tam ide o skrátenie premlčacích lehôt, zníženie trestov, radikálne zníženie trestov v mnohých veciach, zníženie rozsahu škôd. A čo je na tom najhoršie, že by tieto predložené návrhy nadobudli účinnosť čo i len jednu sekundu, a páni to veľmi dobre vedia, v dôsledku skrátenia tých premlčacích lehôt navždy zanikne trestnosť tisícov už spáchaných majetkových a hospodárskych trestných činov. A myslím, že o to tu ide, je to ten scenár, ktorý sme si vypočuli už na poľovníckej chate od Roberta Kaliňáka, a preto tú novelu pripravovali ľudia, ktorí zastupujú buď týchto trestne stíhaných ľudí, ako advokáti Kočnera, Bödöra, alebo ľudia, ktorí sú aj samotne trestne stíhaní, boli trestne stíhaní, eventuálne sú už obžalovaní. Takže, žiaľ, o to ide, zanikne zodpovednosť ich páchateľov a to aj v prípade mimoriadne závažných trestných činov, ktorými boli spôsobené značné finančné škody. To je hrozné na tom to, že doplatia na to bežní ľudia a doplatíme na to aj my ako, ako krajina, nakoľko Európska komisia veľmi správne dvíha varovný prst, že v takomto prostredí uvoľňovať veľké peniaze z eurofondov je riskantné, podľa mňa zareagujú na to aj investori. Táto vládna moc naozaj ide spôsobiť veľkú, veľkú škodu tejto krajine.
B. Bugár, podpredseda NR SR: (2004-06-18):
J. Hurban, poslanec: Odporúčam, aby sa Národná rada uzniesla na tom, že odporučí tento návrh zákona prerokovať v druhom čítaní. Dajte, prosím, hlasovať, pán podpredseda.
M. Dzurinda, predseda vlády SR: (2001-09-20):
J. Migaš, predseda NR SR: Pán predseda vlády, ešte minúta dvadsaťdva, dvadsaťjeden dokonca, hej, tak podľa toho.
Danko, Andrej, predseda NR SR (2017-03-22):
Už pokračujete v rozprave a nie je súhlas všeobecný. Nech sa páči.
Paška, Pavol, predseda NR SR (2014-06-24):
Pán poslanec Zajac.
Laššáková, Jana, podpredsedníčka NR SR (2012-06-28):
Ďakujem, pán minister. Pokračujeme ďalej. Tretiu otázku položil pán poslanec Senko na ministra pôdohospodárstva a rozvoja vidieka Ľubomíra Jahnátka a otázka znie: „Pán minister, medzi občanmi Slovenska stále rezonuje problém potravinovej pomoci a vážne podozrenia smerujúce k podozreniu z podvodu. Môžete nás vy informovať, v akom štádiu je objasnenie tejto kauzy a aké boli prijaté opatrenia vo vzťahu k vedeniu Pôdohospodárskej platobnej agentúry?“ Nech sa páči, pán minister, odpovedajte a potom zároveň aj oznámte ukončenie svojej odpovede.
Danko, Andrej, predseda NR SR (2019-09-06):
Otváram rozpravu o tomtom bode programu. Pýtam sa, či sa chce niekto prihlásiť do rozpravy. Ak nie, vyhlasujem rozpravu za skončenú. Teraz pristúpime k hlasovaniu. Teda dávam hlasovať o druhom návrhu uznesenia týkajúcom sa nastúpenia náhradníka na zaniknutý mandát poslanca. Prezentujme sa a hlasujme. (Hlasovanie.) Prítomných 125 poslancov, za 115, proti 9, nehlasoval 1. Konštatujem, že sme uznesenie o nastúpení náhradníka schválili. Teraz prosím pánov Marka Mitterpáka, Mariána Viskupiča, Jakuba Nedobu, Mariána Chmelára a Milana Špánika, aby sa dostavili do rokovacej sály. (Príchod poslancov do rokovacej sály.) Pristúpime k sľubu poslancov . Chcem pripomenúť, že poslanec skladá sľub tak, že po verejnom prečítaní textu sľubu položí pravú ruku na ústavu, povie slovo „sľubujem“ a podá ruku predsedovi Národnej rady. Poslanec svojím podpisom potvrdí zloženie sľubu. Prosím náhradníkov, ako som ich uviedol, aby postupne predstúpili pred rečnícke miesto a zložili ústavou predpísaný sľub. Teraz prosím podpredsedu Národnej rady Bélu Bugára, aby prečítal text sľubu a postupne uvádzal mená náhradníkov skladajúcich sľub. Zároveň prosím prítomných, aby počas skladania sľubu stáli.
Tomáš, Erik, minister práce, sociálnych vecí a rodiny SR (2024-04-18):
Ďakujem veľmi pekne, vážený pán predsedajúci, kolegovia, kolegyne, ja len veľmi krátko. V tomto prípade ide o transpozíciu európskej smernice do nášho národného práva, v prípade Zákonníka práce dokonca o spresnenie už urobenej transpozície, ktorá bola ešte v minulom volebnom období realizovaná. Princíp vám môžem veľmi ľahko vysvetliť, ide o to, aby v prípade, že dodávateľ v stavebníctve nevyplatí, dodávateľ prác nevyplatí mzdu svojmu zamestnancovi, tak, respektíve subdodávateľ nevyplatí tú mzdu, tak potom je povinnosťou v zmysle tej európskej smernice toho hlavného dodávateľa alebo dodávateľa, ktorý je v reťazci nad ním, vyplatiť tú mzdu zamestnancovi vo výške minimálnej mzdy. A to spresnenie, tá úprava spočíva len v tom, že sa aplikovala tá smernica len v rámci medzištátnych vzťahov a nie na domácej úrovni, tak spresňujeme to tak, aby to platilo aj pre výlučne domáci reťazec dodávateľov. Ďakujem veľmi pekne.
Klus, Martin, podpredseda NR SR (2019-12-05):
Ďakujem pekne, pán podpredseda. A máme tu ďalšiu otázku od pána poslanca Dostála, ktorý sa medzitým vrátil. „Pán predseda vlády, môžete nám zanalyzovať stav verejných vodovodov a verejných kanalizácii v Slovenskej republike? Aké opatrenia prijíma vláda Slovenskej republiky?“ Nech sa páči, pán podpredseda vlády.
Laššáková, Jana, podpredsedníčka NR SR (2014-11-10):
Pán poslanec Jasaň, nech sa páči.
Baránik, Alojz, poslanec NR SR (2022-12-06):
Ďakujem. Tak robím taký záver, že na, v reakcii na moje vystúpenie sa veľmi silne o § 363 zasadzovali ľudia, ktorí majú dôvod ponechať možnosť generálneho prokurátora de facto oslobodzovať, majú na to osobný dôvod. No tak, samozrejme, nejaký zlatotehličkový právnik od Kičuru alebo pán Borguľa, v ktorého hoteli sa stretával pán Boris Kollár s oligarchom bez nejakého vysvetlenia, to sú všetko ľudia, ktorí potrebujú tri šesť trojku a je jasné, že tu ju budú vlastnou hruďou ochraňovať, ako sa len dá, a zároveň budú ochraňovať generálneho prokurátora, ktorý túto tri šesť trojku využíva spôsobom, ktorý vzbudzuje veľké a veľké pochybnosti o tom, že prečo sa niektoré prípady, ako je Robert Fico a všelijakí iní, nevedia dostať pred súd tak, ako to spoločnosť očakáva. Čiže... o tom vystúpení pána Suska už niečo povedal aj kolega Dostál, ale chcel som pripomenúť, že ja som nikdy v mojom vystúpení, aj som sa na to pýtal, nehovoril o zrušení zásad trestného, trestného procesu, čiže to je čistá fabulácia. (Ruch v sále.) Ďakujem všetkým, ktorí sa zaujímajú o túto tému, ja si myslím, že ak má Slovensko byť právny štát, nemôžeme mať niekoho vo funkcii generálneho prokurátora, ktorý sa stavia sám, jediný ponad súdy, ktoré majú rozhodovať o vine a... (Prerušenie vystúpenia časomerom.)
M. Číž, podpredseda NR SR: (2009-04-22):
Pýtam sa, vážené panie poslankyne, vážení poslanci, či každý poslanec využil svoje právo hlasovať. Keďže nevidím, že by niekto nevyužil svoje právo, dovoľte mi, aby som vyhlásil tajné hlasovanie za skončené. A prosím overovateľov, aby sa ujali svojej funkcie. Zároveň vyhlasujem prestávku. (Prestávka.) (Po prestávke.)
J. Počiatek, minister financií SR: (2009-09-08):
Hlavný dôvod, ktorý viedol k vypracovaniu predkladaného vládneho návrhu zákona, je transpozícia smernice Rady 2008/118/ES o všeobecnom systéme spotrebných daní do vnútroštátnej legislatívy. Cieľom tejto smernice, ako aj predkladaného vládneho návrhu zákona je zníženie administratívnej záťaže podnikateľskej sféry a správcov dane, odbúranie papierových sprievodných dokumentov a minimalizovanie daňových únikov pri preprave tovaru podliehajúceho spotrebnej dani. Vládny návrh zákona zavádza elektronický systém kontroly prepravy liehu v pozastavení dane alebo oslobodeného od dane na daňovom území alebo na území Únie. S uvedenými zmenami súvisí aj zavedenie elektronickej komunikácie podnikateľov so správcom dane pri preprave liehu v pozastavení dane alebo oslobodeného od dane. Vládny návrh zákona ďalej upravuje náhradný postup pre podnikateľov v prípade možnej nefunkčnosti elektronického systému kontroly prepravy tovaru a zavádza inštitút registrovaného odosielateľa. Súčasne sa navrhuje zvýšenie sadzby spotrebnej dane na lieh a prijatie opatrení, ktorých cieľom je eliminovať daňové úniky na tejto dani. Prijatie navrhovaného zákona predpokladá pozitívny vplyv na podnikateľské prostredie. Návrh zákona bude mať pozitívny vplyv na štátny rozpočet. Ďakujem za slovo, skončil som.
Figeľ, Ján, podpredseda NR SR (2012-10-24):
S ďalšou faktickou poznámkou pani Gabániová.
Kondrót, Maroš, poslanec NR SR (2012-06-27):
Ďakujem, pani predsedajúca. Dobré ráno. Vážené pani poslankyne, vážení páni poslanci, Výbor Národnej rady Slovenskej republiky pre hospodárske záležitosti ma uznesením č. 31 určil za spravodajcu k vládnemu návrhu zákona o energetike a o zmene a doplnení niektorých zákonov. Máme to ako tlač 66. Podľa § 73 ods. 1 zákona o rokovacom poriadku podávam v prvom čítaní spravodajskú informáciu k predmetnému návrhu zákona. Návrh zákona bol doručený poslancom v zákonom ustanovenej 15-dňovej lehote pred schôdzou Národnej rady Slovenskej republiky, na ktorej sa uskutočňuje jeho prvé čítanie. Konštatujem, že uvedený návrh spĺňa z formálnoprávnej stránky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o cieli predloženého návrhu zákona, o jeho súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná, a o tom, že predkladaný návrh nebude mať dopad na štátny rozpočet, nebude mať finančný, ekonomický, environmentálny vplyv ani vplyv na zamestnanosť a životné prostredie. Osobitná časť dôvodovej správy obsahuje odôvodnenie jednotlivých ustanovení zákona. Návrh zákona obsahuje doložku zlučiteľnosti s právom Európskej únie. Podľa tejto doložky je problematika návrhu zákona upravená v práve Európskej únie a nie je obsiahnuté v judikatúre Súdneho dvora Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 1. júna 2012 č. 62 a podľa § 71 rokovacieho poriadku navrhujem, aby návrh zákona prerokovali výbory: ústavnoprávny výbor, výbor pre financie a rozpočet, výbor pre hospodárske záležitosti a výbor pre verejnú správu a regionálny a rozvoj. Za gestorský výbor navrhujem Výbor Národnej rady Slovenskej republike pre hospodárske záležitosti. Odporúčam, aby výbory predmetný návrh zákona prerokovali v druhom čítaní vo výboroch do 30 dní a v gestorskom výbore do 32 dní od prerokovania návrhu zákona v Národnej rade Slovenskej v prvom čítaní. Pani predsedajúca, otvorte, prosím, všeobecnú rozpravu.
Svrček, Miloš, poslanec NR SR (2023-05-25):
A potom mám druhý procedurálny návrh. Žiadam o zaradenie hlasovania k tlači 1399, to je zákon o verejnom obstarávaní, po tlači 1729, ktoré, predpokladám, že bude teraz zaradené. Ďakujem. Tlač 1729 je nová tlač ohľadne stanoviska Slovenskej republiky k hlasovacím právam Slovenskej republiky v inštitúciách a orgánoch v Európskej únii.
D. Lipšic, podpredseda vlády a minister spravodlivosti SR: (2004-01-22):
Milé pani poslankyne, páni poslanci, ani ja, ani ministerstvo spravodlivosti sme názor nezmenili. Aj z toho dôvodu vecný materiál, ktorý vláda schválila Návrh optimalizácie súdnej sústavy z júla tohto roku, počíta s existenciou súdu v Senici. Dôležitým dôvodom tohto návrhu ministerstva spravodlivosti bol okrem iných aj ten, že rezort má v Senici budovu, kde je aj súd, aj prokuratúra, to znamená budovu uspôsobenú na výkon justície, do ktorej možno bez akýchkoľvek zásahov a investícií okamžite presťahovať aj Okresný súd, aj Okresnú prokuratúru v Skalici. Rozhodnutie, že sídlom zlúčených súdov bude Skalica, nám spôsobí určité problémy, pretože budova v Skalici, dnešná budova súdu v Skalici nemá adekvátnu kapacitu na umiestnenie zlúčených súdov. Črtá sa riešenie s bývalou budovou okresného úradu, ktorá by kapacitne vyhovovala aj pre okresný súd, aj pre okresnú prokuratúru. Takéto rozhodnutie prijala vláda Slovenskej republiky ako kolektívny orgán a, samozrejme, jej rozhodnutie budem rešpektovať. Taká bola dohoda s mojimi kolegami vo vláde a napriek tomu, že nebola celkom rešpektovaná, ja som vždy bol pripravený a naučený slovo držať a dohody rešpektovať. Všetko, pán podpredseda.
Figeľ, Ján, podpredseda NR SR (2014-05-28):
Ďakujem pekne. Ja som vám vlastne dal slovo tým, že sa skončila rozprava. Nech sa páči, pán spravodajca.
Hargaš, Ján, poslanec NR SR (2023-12-12):
Ďakujem pekne za slovo. Ďakujem aj kolegom a kolegyniam za komentáre k môjmu vystúpeniu. Dovolím si reagovať na pána, na pána poslanca Hazuchu. Takto by som povedal, že, že treba si zvyknúť na to, že už ste v koalícii, už máte výkonnú moc, že my tu dnes neprerokúvame rozpočet vlády Igora Matoviča alebo Eduarda Hegera, my tu prerokuvávame rozpočet vlády Roberta Fica. To znamená, že sa vyjadrujeme k tomu, čo v tom rozpočte je a moje vystúpenie bolo k tomu, čo v tom rozpočte chýba. Aká konsolidácia tam podľa môjho názoru, názoru chýba. Čiže tento argument, a on tu zaznieva strašne často a mi to príde trochu taká, taká školská debata, že a oni a oni čo a oni ako a oni koľko skrátených legislatívnych konaní. A viete, možno to funguje v škole, keď rozbijete okno a poviete, že ale aj, aj sused Jožo rozbil okno pred týždňom, ale úplne to nefunguje pri, pri takýchto dôležitých témach. No a pokiaľ ide o šetrenie, tak, samozrejme, nemôžem sa vyjadrovať za celú, celú vládu, čo robila, čo robila vláda, ale počas teda môjho pôsobenia na ministerstve informatizácie, ja som mal na starosti informatizáciu a tam už len vďaka tomu, že sme efektívne nakupovali tovary a služby v oblasti IT a tvrdo vyjednávali s dodávateľmi, tak sme dokázali za tri roky ušetriť viac ako 150 miliónov eur. Čiže takéto šetrenia ten štát má v rukách. Tým, že sa prestalo kradnúť a začalo sa profesionálne nakupovať, tak sa dokázali takéto prostriedky ušetriť. No a ešte si dovolím reakciu na pána poslanca Grendela, veľmi správne vypichol, že teda jazyková kreatúra v dôvodovkách je teraz pomerne trendy. Ja by som ešte tiež do tohto, do tejto súťaže prihlásil aj zníženie príspevku do II. piliera, lebo to v skutočnosti znie ako nejaký dobrý nápad, že zníženie, že budeme platiť menej, je to v skutočnosti úplne naopak, zníženie príspevku znamená znižovanie dôchodkov budúcich generácií, aby sme mohli vyplácať dôchodky dnes. Ďakujem.
Janas, Karol, poslanec NR SR (2024-05-09):
(Rečníkovi najskôr nefungoval mikrofón.) Už ide, už nám to funguje. Vážený pán predsedajúci, vážená pani ministerka, ja niekedy žasnem nad takou bohorovnosťou niektorých ľudí a ono je možno aj dobré si pripomenúť, že kto nám to vlastne tento návrh podáva. Jeden je symbolom zlyhania reformy OSN-iek, ktorú riadil generálny riaditeľ sekcie, a dvojica minister Krajčí a štátny tajomník Stachura je symbolom úplného zlyhania pri riadení ministerstva v čase pandémie. Je to, je to symbolom nezvládnutej pandémie a ja verte, že viem, o čom hovorím, pretože v tom čase som bol a stále som primátorom mesta, kde som predsedal krízovému štátu a verte, že to zúfalstvo, ktoré sme tam dennodenne zažívali pri riešení pandémie a pri zachraňovaní ľudských životov, keď sme z mestských finančných prostriedkov nielen my, ale možno polka primátorov a starostov kupovali prístroje, ktoré ministerstvo nevedelo zabezpečovať, keď sme sa snažili pomáhať nemocniciam, tak naozaj to bolo niečo, čo možno stojí za to, aby sme si opäť tieto osoby pripomenuli. Nakoniec ono je možno dobré, že zrovna oni sa pod to podpísali, lebo ľudská pamäť si zle nepamätá a možno bude dobré, keď si to pripomenieme. A ešte jedno. Pán poslanec, vaša vláda nemala symbol, alebo vaše vedenie ministerstva nenávideného. Ak to bol nejaký symbol, tak zúfalstva, neschopnosti, neskôr ľútosti, a to je asi všetko.
Blanár, Juraj, podpredseda NR SR (2023-06-23):
S faktickou teraz, pani poslankyňa Kavecká, nech sa páči. Prepáčte. Marek Krajčí, pretože myslel som, že tam je ešte pán Šefčík. Nech sa páči.
Šeliga, Juraj, poslanec NR SR (2022-06-14):
Tak nehlasujeme potom dneska. (Reakcie z pléna.)
R. Zajac, minister zdravotníctva SR: (2005-05-17):
Dôležitou úpravou je umožnenie Úradu pre dohľad nad zdravotnou starostlivosťou ukázať sankcie poskytovateľom zdravotnej starostlivosti či odôvodnené pôsobnosťou úradu. Týmito sankciami sú pokuty a zákaz výkonu zdravotníckeho povolania najviac na obdobie jedného roka, a to v prípadoch, ak zdravotná starostlivosť nebola poskytnutá lege artis. Ďakujem pekne, vážený pán predsedajúci.
Grendel, Gábor, podpredseda NR SR (2022-10-05):
Šesť faktických poznámok na vystúpenie pána poslanca Dostála. Ako prvý pán poslanec György Gyimesi.
Ďuriš Nicholsonová, Lucia, podpredsedníčka NR SR (2016-07-07):
Uhm. Dobre, pán poslanec Gál, upriamim vašu pozornosť na § 146 rokovacieho poriadku, ktorý je pre mňa alfou a omegou. V § 146 sa píše, „ak sa počas schôdze Národnej rady vyskytne pochybnosť o postupe podľa tohto zákona, rozhoduje v jednotlivých prípadoch predsedajúci“ a tým som momentálne ja. (Reakcie z pléna a potlesk.) Pán poslanec Lipšic, procedurálny, nech sa páči.
Šíbl, Jaromír, poslanec NR SR (2023-05-10):
Teraz budeme hlasovať o pozmeňujúcom a doplňujúcom návrhu pani poslankyne Miernej. Dajte, prosím, hlasovať o tomto pozmeňujúcom a doplňujúcom návrhu.
Figeľ, Ján, podpredseda NR SR (2013-10-16):
Ďakujem pekne. Teraz dávam slovo spravodajcovi, ktorý je určený navrhnutým gestorským výborom, výborom pre hospodárske záležitosti, pánovi Františkovi Petrovi, aby uviedol správu. Nech sa páči.
J. Burian, poslanec: (2008-10-23):
Už len jednu otázku na rečníka. Aké ručenie majú tie DSS v tom druhom pilieri a aké mechanizmy majú riešenia problémov akciových trhov? Lebo, pán poslanec, vy ste sa vyjadrili o tom, že sú ručenia. Ja neviem o tých ručeniach. Viem o tom, že je hladina, pod ktorú by nemali klesnúť jednotlivé správcovské spoločnosti, potom musia dopĺňať kapitál z vlastných zdrojov. Ale o iných ručeniach neviem. Tu jednoducho, ak celý ten trh padne, padnú všetci. Čiže ja ručenie ďalšie nepoznám. Nepoznám ručenie, hovorilo sa o ručení silnými menami alebo silnými matkami, bohužiaľ, v tomto štádiu finančnej krízy je aj tento problém ošidný. Nehovoriac o tom, že ručia 300 miliónmi. Stále hovoríme o 300 miliónoch verzus x-miliárd, ktoré spravujú. Ďakujem.
Jurinová, Erika, podpredsedníčka NR SR (2012-10-19):
Ďakujem, pani poslankyňa. Na vaše vystúpenie neevidujem žiadne faktické poznámky. A týmto uzatváram rozpravu o tomto bode, o tomto bode programu. Chce k rozprave zaujať stanovisko pán minister? Pán spravodajca, chcete sa vyjadriť? Ďakujem. Prerušujem rokovanie o tomto bode programu. Pokračujeme v prerušenej rozprave v prvom čítaní o vládnom návrhu zákona, ktorým sa mení a dopĺňa zákon č. 171/2005 Z. z. o hazardných hrách (tlač 234). Áno, chvíľočku dáme prestávku, kým sa dostaví pán minister. Takže pán podpredseda vlády a minister financií Peter Kažimír nám predstaví návrh vládneho zákona. A zároveň prosím aj spoločného spravodajcu pána Ladislava Kamenického, aby zaujal svoje miesto. (Pauza.) (Rokovanie o vládnom návrhu zákona, ktorým sa mení a dopĺňa zákon č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov a ktorým sa dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov , tlač 234.)
A. Slafkovský, poslanec: (2001-09-21):
I. Presperín, podpredseda NR SR: Ďakujem, pán poslanec. Dve faktické poznámky. Nie, nie sú faktické poznámky. Áno. Takže skončili sme tých pánov poslancov, ktorí sa prihlásili do rozpravy písomne. Pýtam sa teraz, kto z poslancov sa hlási do rozpravy ústne. Pán poslanec Kalman, pani poslankyňa Tóthová, pán poslanec Köteles, pán poslanec Cabaj, pani poslankyňa Keltošová. Ešte niekto chce. Pán poslanec Cuper. Ešte raz prečítam zoznam všetkých tých, ktorí sa prihlásili ústne. Pán poslanec Kalman, pani poslankyňa Tóthová, pán poslanec Köteles, pán poslanec Cabaj, pani poslankyňa Keltošová, posledný pán poslanec Cuper, končím, pán poslanec Mesiarik ešte, ktorý teraz prišiel. Takže dva, štyri, šesť, sedem pánov poslancov do rozpravy ústne. Končím možnosť prihlásiť sa do rozpravy ústne. Dávam slovo pánu poslancovi Kalmanovi. J. Kalman, poslanec: Vážený pán podpredseda, vážený pán minister, vážená Národná rada, aj v súvislosti s tým, čo sme schválili včera pri kompetenčnom zákone, kde sme sa celkom nepochopili, dovoľte mi predložiť jeden pozmeňujúci návrh. Prv než k nemu pristúpim, na objasnenie alebo na lepšie pochopenie, dovoľte mi zacitovať dva odseky súčasne platného zákona o sociálnej pomoci. Ide o zákon č. 195/1998 Z. z. v znení neskorších predpisov. V tomto zákone sa uvádza odsek 2 v § 2: „Právo na zabezpečenie základných životných podmienok sa zaručuje okrem občana cudzincovi, osobe bez štátnej príslušnosti, utečencovi, odídencovi a zahraničnému Slovákovi s pobytom na území Slovenskej republiky na základe povolenia príslušného orgánu, ak sa im neposkytuje pomoc podľa osobitného predpisu alebo medzinárodných zmlúv, ktorými je Slovenská republika viazaná.“ A odsek 3 hovorí: "Základné životné podmienky na účely tohto zákona sú jedno teplé jedlo denne, nevyhnutné ošatenie a prístrešie. Vzhľadom na to, že v tomto zákone nie je určený subjekt zodpovedný za riešenie hmotnej núdze občana, ktorý si uplatní právo na zabezpečenie základných životných podmienok, navrhujem určiť obci v zákone o obecnom zriadení v znení neskorších predpisov, ktorý teraz prerokúvame, riešiť hmotnú núdzu občana v rozsahu základných životných podmienok, ktorými sú jedno teplé jedlo denne, nevyhnutné ošatenie a prístrešie. Kolegyne, kolegovia, navrhovaná úprava zabezpečuje garanciu práva občana odvolávajúc sa na Ústavu Slovenskej republiky čl. 39 ods. 1, podľa ktorej občania majú právo na primerané hmotné zabezpečenie v starobe a pri nespôsobilosti na prácu, ako aj pri strate živiteľa. Z tohto dôvodu predkladám pozmeňujúci návrh § 4 ods. 3. Za písm. g) sa vkladá nové písm. h), ktoré znie: "Rieši hmotnú núdzu občana v rozsahu základných životných podmienok.“ Prosím vás, kolegyne, kolegovia, podporte tento návrh, pretože v opačnom prípade sa stane, že tak ako doposiaľ nebude mať kto alebo lepšie povedané nebude sa kto cítiť zodpovedný za súčasne platný zákon a potom sa budeme stretávať s tým, čím sa stretávame, žiaľ, čoraz častejšie v našich obciach a mestách - s ľuďmi, ktorí chodia po kontajneroch. Ďakujem vám za pochopenie. I. Presperín, podpredseda NR SR: Ďakujem pekne, pán poslanec Kalman. Pani poslankyňa Tóthová vystúpi v rozprave.
Laššáková, Jana, podpredsedníčka NR SR (2013-04-16):
S reakciou pán poslanec Kvasnička, nech sa páči.
Pellegrini, Peter, podpredseda NR SR (2020-04-02):
Ďakujem pekne. Na vaše vystúpenie dvaja páni poslanci s faktickými poznámkami, pani poslankyňa Vaľová a pán poslanec Kotleba. Končím možnosť prihlásiť sa. Pani poslankyňa, nech sa páči.
Gál, Gábor, poslanec NR SR (2012-11-06):
Ďakujem pekne za slovo, pán predsedajúci. Vážené kolegyne, vážení kolegovia, len veľmi telegraficky poviem pár slov k tomuto poslaneckému návrhu zákona. Jednak potrebujeme zabezpečiť právnu istotu. Preto tento návrh považujem za nutné minimum a úplne nutné minimum, ktoré v tomto momente potrebujeme, čo sa týka postavenia a kompetencií, právomoci a rozhodovacích práv Ústavného súdu. Je to nutné minimum kvôli tomu, lebo stretávame sa čoraz častejšie s rozhodnutiami, ktoré niekedy ani nepochopíme, niekedy nepochopíme to, že ako je možné, že predbežné upozornenie nebolo vydané, alebo nebolo, presnejšie povedané, pozastavenie účinnosti zákona nebolo. Napríklad pri, pri vyvlastňovaní pozemkov pod diaľnicami. Na druhej strane máme tu rozhodnutie ohľadom platov sestričiek, aby som nepokračoval ďalej. My tu máme kopec takých pre nás nepochopiteľných rozhodnutí alebo postupov, ktoré si myslím, že treba riešiť, treba riešiť na pôde tohto orgánu, predsa len sme ústavodarný orgán, zákonodarný orgán, prináša nám to. Ale nutné minimum. Ja si myslím, že tu treba troška širší zásah ku kompetencii Ústavného súdu. S kolegami, s kolegyňami sme sa o tom neraz rozprávali naprieč politickým spektrom a je tu jedno, jednoznačne vôľa, aj politická vôľa, aj vôľa v tom, že aby sa tento stav vylepšil. Takže ja dúfam, že tento zákon postúpi do druhého čítania, kde bude možnosť ešte túto problematiku viac rozvíriť a nájsť ešte ďalšie a ďalšie vylepšenia, ktoré sa môžu aplikovať do reálneho života. Ďakujem pekne za pozornosť.
P. Hrušovský, predseda NR SR: (2006-01-24):
V. Ďaďo, poslanec: ... Národnej banky, do vrecka nášho štátu, tak idú niekde inde. Nebolo by lepšie, ja som sa to pýtal pri rozpočte, 22 miliárd korún zisku SPP venovať do štátneho rozpočtu, ako odviesť ho do zahraničia? A to sa týka aj ostatných záležitostí. Dotknem sa ďalšieho problému, a to je otázka podielu 34 percent. Dámy a páni, aj tí, čo konštatujete, aj ja som tu prišiel ako manažér a viem, čo je vstup zahraničného kapitálu a ako sa dá 34 percent udržať. Nedá sa a neudrží ho ani táto vláda. Jednoducho systém je taký, že ak niekto má túto menšinu, tak ten manažér si postaví také podmienky, ktoré potom nie je schopný splniť. Ak dnes nie sú peniaze v štátnej kase, tak vám navýši imanie o chvíľočku a percentíčka pôjdu pekne dole a sú na to spôsoby. Sú na to spôsoby, ktorým sa dá táto situácia jednoducho dosiahnuť. Ďalší problém, ktorý vidím, je v tom, že vyňatie VÚC a miest z odborného hľadiska a dá sa povedať nejakého názoru pre vládu a ministerstvo dopravy pôšt a telekomunikácií považujem za samotné znehodnotenie koaličnej dohody o prenesenej kompetencii na nižšie územné celky. Lebo ak sme im dali kompetencie, tak aspoň by sme mali, keď už nie všetko, sa sem-tam niekedy poradiť a opýtať, aký majú názor na tú alebo onú situáciu, a tú sme jednoducho obišli. Nuž poradca. Odišla otázka vysokej ceny, všetci sme si prepočítali, koľko to asi bude, ale ja sa pýtam, myslíte si, že ak by náhodou mal poradca predsedu vlády radiť niekomu, takže bude radiť proti predsedovi vlády? A to isté je aj poradca, ktorý bol práve z tejto oblasti. Druhá vec, ktorá sa toho týka, tak sa chcem opýtať, a tým budem pomaly končiť. Domnievate sa jednu vec, že ak by Slovenská republika sprivatizovala Schwechat, že by sme neuprednostňovali Bratislavu pred Viedňou? Však by sme popreli naše národné záujmy a naše záujmy v konkurencii uspieť viac ako susedná krajina, čiže ani táto otázka nie je celkom fér a celkom kóšer, keď hovoríme o tom, že niekto chce nasilu len pomôcť a vynikajúco pomôcť Slovenskej republike a nášmu letisku, pretože my s tým stratíme dosť hodne a môže sa skutočne stať to, že skončíme tam, kde sme nechceli, že sa staneme nejakou filiálkou Schwechatu. V závere svojho vystúpenia skonštatujem jednu vec. Bolo mnoho konštatované o porušovaní zákonov či neporušovaní zákonov. Ja viem, že máte legitimitu aj na základe nálezu Ústavného súdu vláda, ale zároveň má tá vláda aj nejakú morálnu povinnosť? Aspoň v tomto parlamente konzultovať? Nie je to chyba, keď niekto povie, že nebude s týmto parlamentom absolútne diskutovať a spraví to, čo chce? A keby nebolo toho návrhu, ktorý predložil Smer a ostatné opozičné strany, boli by sme diskutovali o tomto probléme? Boli by sme diskutovali, tak ako sa konštatovalo zahrať do autu. Prosím vás, uvedomte si jednu vec. Skutočne ústava nehovorí o žiadnom monopole ani žiadnej vedúcej úlohe určitej strany, ale hovorí o rovnosti vlastníctva a my chodíme a chodíme niekde úplne opačne. I z týchto dôvodov návrh na uznesenie, ktorý je, podporím a podporí ho celý poslanecký klub. Ďakujem. (Potlesk.)
Burian, Jozef, poslanec NR SR (2019-01-30):
Keďže sme hlasovali o všetkých bodoch spoločnej správy, budeme hlasovať o pozmeňujúcom návrhu pani poslankyne Gaborčákovej.
Mazurek, Milan, poslanec NR SR (2022-12-08):
Miro, presne ako si povedal, len hlúpa, zbabelá vláda, ktorá svoju vládu zakladá na klamstvách, ktoré sa bojí konfrontovať v normálnej legitímnej debate, môže presadzovať takýto zákon. Zoberme si, oni navrhujú možnosť pre vládu blokovať profily na sociálnych sieťach, blokovať webové portály, webové stránky napríklad za to, že niekto vraj cielene alebo vedie cielenú politickú destabilizáciu. Skúsme si to vymeniť. Budeme blokovať niekoho, kto cielene destabilizuje hodnoty našej socialistickej spoločnosti, úplný návrat do minulosti. Spochybňovanie základných demokratických hodnôt má byť tiež jedným z dôvodov, prečo je možné blokovať niektoré weby. Zmeňme demokratické hodnoty za socialistické hodnoty. Spochybňovanie základných socialistických hodnôt alebo spochybňovanie základných hodnôt nášho socialistického zriadenia. Sme naspäť v minulosti, tam je len rozdiel pár slov, nič viac. Sme proste označení za nepriateľov, triednych nepriateľov, nepriateľov režimu, rozvracačov socialistickej spoločnosti, nepriateľov, budovateľov socialistickej vlasti a bum, ideme. To je úplne jednoduché. Radikalizácia politickej diskusie ako dôvod, prečo vás môžu proste vypnúť a zobrať vám právo mať webovú stránku. To je, to je niečo, čo má podľa môjho názoru lepšie definované aj Severná Kórea. Aj Hitler so Stalinom to určite mali obšírnejšie definované ako táto vláda. To je tak široké, že to umožňuje každého, kto vôbec komentuje politiku, každého. Skúste niečo negatívne na vládu napísať, radikalizujete politickú diskusiu, končíte.
Figeľ, Ján, podpredseda NR SR (2012-08-01):
Ďalší s faktickou je pán poslanec Dušan Muňko.
Sulík, Richard, predseda NR SR (2011-05-26):
Ďakujem. Teraz sa prihlásil navrhovateľ, poprosím k rečníckemu pultu, a chce vystúpiť v rámci rozpravy. Nech sa páči.
Kollár, Boris, predseda NR SR (2022-02-03):
S ďalšou faktickou poznámkou vystúpi pán poslanec Pročko.
V. Veteška, podpredseda NR SR: (2007-10-18):
Pýtam sa, kto sa ústne hlási do rozpravy. Nikto. Končím možnosť prihlášok do rozpravy. Vyhlasujem všeobecnú... Pardon. Pán poslanec Kahanec sa hlási čo, s čím? Do rozpravy? Tak poďte. Pán poslanec Kahanec ako jediný. Končím možnosť ďalších prihlášok do rozpravy a poprosím vás, aby ste si potom pripravili kartu.
Kollár, Boris, predseda NR SR (2023-03-22):
Prosím, prezentujme sa a hlasujeme. (Hlasovanie.) Prítomných 132 poslancov, za 70, proti 1, zdržalo sa 54, 7 nehlasovali. Uvedený návrh sme schválili.
Kollár, Jozef, poslanec NR SR (2010-11-05):
Vážený pán predsedajúci, dajte, prosím, hlasovať o tom, aby predmetný vládny návrh zákona o štátnom rozpočte na rok 2010 prerokoval výbor pre financie a rozpočet a ústavnoprávny výbor. Navrhujem za gestorský výbor Výbor Národnej rady Slovenskej republiky pre financie a rozpočet a termíny výborom do 26. novembra 2010 a gestorskému výboru do 29. novembra 2010 na jeho prerokovanie. Ďakujem.
Kvorka, Ján, poslanec NR SR (2018-03-14):
Ďakujem za slovo, pán predsedajúci. V rozprave k uvedenému zákonu vystúpili dvaja páni poslanci: pán poslanec Simon a pán poslanec Fecko. Pozmeňujúci a doplňujúci návrh podal pán poslanec Fecko. Pán poslanec Fecko žiadal vyňať na osobitné hlasovanie bod 18 zo spoločnej správy. Keďže boli včera v rozprave podané pozmeňujúce návrhy, v zmysle § 83 ods. 4 rokovacieho poriadku dajte, prosím, hlasovať o skrátení lehoty.
Zemanová, Anna, poslankyňa NR SR (2022-10-21):
Doplním kolegu Šeligu. Fakty sú jednoduché. Rusko agresiu rozpútalo, Rusko ju môže zastaviť. O mieri netreba rozprávať, pre mier treba konať. Žiadna iná mierová stratégia nie je. Rusko k mieru nepotrebuje mierové rokovania. Stačí, aby sa vrátilo na svoje územie, obnovilo územnú celistvosť a politickú nezávislosť Ukrajiny a vojna končí. Rusko k tomu nepotrebuje ani Ukrajinu, ani Západ. Len politickú vôľu.
Glváč, Martin, podpredseda NR SR (2019-10-16):
Ďakujem. Prosím spoločného spravodajcu, predsedu výboru pre vzdelávanie vedu, mládež a šport poslanca Petráka, aby informoval Národnú radu o výsledku rokovania výborov o tomto návrhu zákona.
Matovič, Igor, poslanec NR SR (2011-07-13):
Tak dávam podanie, že by som chcel pokračovať v rozprave. (Smiech v sále.) Bolo to hlasovanie 92, tam som hlasoval proti posunutiu pozmeňujúcich návrhov na september. Takže ďakujem.
Mikloško, Jozef, poslanec NR SR (2015-05-05):
Ďakujem pekne. Prvýkrát sa mi podarilo aj písomne vám to odovzdať, pán predseda. Navrhujem, aby bod č. 75 schôdze Výročná správa o členstve Slovenska v Európskej únii – hodnotenie a aktuálne priority vyplývajúce z Pracovného programu Európskej komisie na rok 2015 (tlač 1467) ministerstvo zahraničia doplnilo aktuálnou písomnou informáciou o stanovisku Slovenska ku kvótam utečencov pre každú členskú krajinu Európskej únie, ktoré schválil minulý týždeň na samite premiérov a ktorému predchádzalo uznesenie Európskeho parlamentu v záväzných kvótach na rozdelenie žiadateľov o azyl medzi členské štáty. Ide o aktuálnu tému solidarity a koordinácie členských štátov. Poznamenávam, že k Európskemu programu migrácie sa venuje v bode 18 v prílohe správy iba pár riadkov s textom, ktorý je už neadekvátny súčasnej situácii.
R. Bauer, poslanec: (2007-05-18):
Hneď na úvod ste povedali, že koalícia je za obsah tejto deklarácie. K tomu ale opäť musím vám pripomenúť, čo povedal premiér vlády a predseda vašej koaličnej strany pre EU Observer, keď povedal, že najmä silné krajiny EÚ len ťažko budú rešpektovať takéto daňové zvýhodňovanie, ktoré nové štáty spustili, preto búchať sa do pŕs a tváriť sa, že nikdy, je nezmysel. Po druhé. Hovorili ste, že nie je problém v rámci Európskej únie, pokiaľ máme právo veta, toto aj tam zrealizovať. Musím vám povedať, že skúsenosti ministrov, ktorí chodia na Rady ministrov, sú také,  že je to niekedy problém. Pokiaľ by ste to prostredie poznali, vedeli by ste, že vždycky je lepšie, keď niekoľko krajín spolu drží, tak ako je to v tomto prípade, šesť či sedem krajín  má rovnaké stanovisko, ako keď je tá krajina sama alebo sú len dve krajiny. Je veľmi ťažké a zvlášť malým členským krajinám vystupovať proti, nie je to jednoduché. Hovorili ste tiež aj z regionálneho pohľadu o daňových nástrojoch, ktoré môžu pomôcť akcelerovať hospodársky rozvoj aj pre regióny. To je všetko pravda, ale len v tom okamžiku, pokiaľ sme my suverénni v oblasti daní, pokiaľ daňový základ a vôbec daňová oblasť nie je harmonizovaná. Čiže ako regionálny predstaviteľ vidím, že si uvedomujete a vidíte, že je to dôležité, aby sme zostali suverénni v oblasti priamych daní. Posledná vec. Hovorili ste, že nemá to reálne opodstatnenie, že nie je správny čas na to. Naopak, práca Komisie, komisií, pána eurokomisára Kovácsa dokazuje, že je správny čas a teraz práve vopred treba vyslať signál, že sme proti tomu. Ďakujem.
Hreha, Štefan, poslanec NR SR (2012-07-26):
Pán predsedajúci, teraz budeme hlasovať o bodoch zo spoločnej správy 1 až 21 s odporúčaním gestorského výboru schváliť.
Verešová, Anna, poslankyňa NR SR (2016-04-22):
Ďakujem za slovo. Ďakujem veľmi pekne poslancovi Vašečkovi, že opäť tu zaznel apel na podporu rodiny, pretože rodina je vskutku pre spoločnosť nesmierne dôležitá. Opäť chcem zdôrazniť, veľkú podporu, že je potrebná podpora spoločnosti práve pre mladých rodičov, treba im ponúknuť veľa nástrojov pomoci, finančne i morálne ich oceniť, pretože skutočne starostlivosť a výchova detí je veľmi náročná. Veľmi známa zakladateľka rodinnej terapie Virginia Satirová ho už sama poukazovala na to, že rodina a spoločnosť je malá a veľká verzia tej istej podstaty a hovorili o tom aj naši starí múdri rodičia, keď hovorili, že aká rodina, taká dedina a aká dedina, taká krajina. prosím naozaj aj v rámci predsedníctva , slovenského predsedníctva, aby sa tu konali v tomto čase aj mnohé podujatia práve k téme rodiny. Ďakujem.
Potocký, Milan, poslanec NR SR (2021-04-01):
Ďakujem za slovo, pán predsedajúci. Pán poslanec Susko, vo vašom vystúpení ste skonštatoval, že zdravotníci v našich nemocniciach sú vyťažení a melú z posledného. Ale ak by ste si dal ruku na srdce, určite by ste prišiel na to, že to je aj vďaka tomu, že strana SMER a predchádzajúce vlády roky ignorovali tento stav. Slovenská lekárska komora, ale aj ďalšie stavovské organizácie vás viac ako desať rokov upozorňovali, že je personálne poddimenzovanie našich nemocníc, zdravotníckych zariadení. Slovenská lekárska komora konštatovala, že nám chýba viac ako 5-tisíc lekárov a zdravotných sestier. Tento problém ste neriešili a práve aj teraz počas pandémie sa tento nelichotivý stav prejavil. Čo sa týka testovania, všetci veľmi dobre viete, že ak by sme netestovali, tak by prišiel tvrdý lockdown, pretože mnohé veľké firmy a podniky by prestali fungovať. Vďaka plošnému testovaniu dnes vedia odstrániť svojich zamestnancov, ktorí sú infikovaní, ktorí by mohli nakaziť ďalších zamestnancov, a práve vďaka týmto opatreniam a testovaniu môžu tieto firmy naďalej fungovať a Slovensko na tom nie je horšie. A podľa vášho kľúča, že testovanie zvyšuje mobilitu a ľudia sa týmto pádom stretávajú, tak by sme potom vlastne ani nemali očkovať a robiť vakcinácie, pretože ľudia sa tam stretnú. Takže v tom s vami nesúhlasím, páni. Ďakujem.
Danko, Andrej, podpredseda NR SR (2023-12-18):
Poslanec Ledecký.
Bugár, Béla, podpredseda NR SR (2019-09-13):
Pán poslanec, musíte reagovať na pána poslanca vystupujúceho pred vami, nie na pána premiéra.
Hort, Milan, podpredseda NR SR (2010-09-08):
Ďakujem, pán spravodajca. Zaujmite aj vy miesto určené pre spravodajcov. Otváram rozpravu o tomto bode programu. Nedostal som žiadnu písomnú prihlášku, a preto sa pýtam, kto sa hlási do rozpravy ústne? Neevidujem ani ústnu prihlášku do rozpravy, a preto vyhlasujem rozpravu za skončenú. Ďakujem pánovi ministrovi aj pánovi spravodajcovi. Prerušujem rokovanie o tomto bode programu s tým, že ako pri ostatných bodoch budeme hlasovať o 11.00 hodine. A teraz pokračujeme v rokovaní v súlade so schváleným programom prvým čítaním o návrhu poslanca Národnej rady Slovenskej republiky Vladimíra Jánoša na vydanie zákona, ktorým sa mení a dopĺňa zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov v znení neskorších predpisov . Návrh zákona má parlamentnú tlač 64 a návrh na jeho pridelenie a na prerokovanie vo výboroch je v rozhodnutí č. 46. Teraz dávam slovo pánovi poslancovi Vladimírovi Jánošovi, aby svoj návrh zákona uviedol. Pán poslanec, nech sa páči.
Galek, Karol, poslanec NR SR (2019-09-19):
V rozprave vystúpil jeden pán poslanec, pán predkladateľ. Pán predsedajúci, prosím, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.